नई दिल्ली: एयर इंडिया ने उपद्रवी यात्रियों के लिए नया नियम बनाया है. एयर इंडिया ने 1 घंटे की देरी पर 5 लाख जुर्माने की बात कही है. एक से दो घंटे की देरी पर 10 लाख और दो घंटे से ज्यादा देर करने पर 15 लाख के जुर्माने की बात की है. हालांकि इसमें यात्रियों को हुए नुकसान की कोई बात नहीं है. गौरतलब है कि पिछले महीने एयर इंडिया के एक कर्मचारी के साथ शिवसेना सांसद रवींद्र गायकवाड़ के मारपीट करने की घटना के बाद उपद्रवी यात्रियों से निपटने के लिए एयर इंडिया ने यह फैसला किया.